hotchpotch/miracl-hf-unified huggingface dataset:
एलेगज़ैन्डर कदाकिन
एलेगज़ैन्डर एम कदाकिन (1949-2017) भारत में रूस राजदूत थे। हिन्दी और अंग्रेज़ी की कई पुस्तकों का वे रूसी भाषा में अनुवाद कर चुके हैं। वे पचास वैज्ञानिक लेख भारत और रूस की पत्रिकाओं में प्रकाशित कर चुके हैं। वह 2004 में रूसी संख के सम्मानित दूत का ख़िताब प्राप्त किए थे। इसके अतिरिक्त वे एक शिक्षक और रूसी प्राकृतिक विज्ञान अकादमी के सदस्य थे। वे एक भाषाविद भी थे। रूसी के अलावा अंग्रेज़ी, हिन्दी, उर्दू, फ़्रेंच और रोमानियाई भाषाएँ जानते थे।
कदाकिन का जन्म जुलाई 22, 1949 को सोवियत संघ के किशिनेव शहर में हुआ। वे मूल रूप से रूसी थे।
कदाकिन ने सोवियत संघ के विदेश मामलों के मंत्रालय के अंतरगत मॉस्को राजकीय संस्थान (विश्वविद्यालय) से ऑनर्ज़ के साथ 1972 में अपनी स्नातक शिक्षा पूरी की।
कदाकिन 1972 से अब तक विभिन्न रूसी राजदूतावास सेवाओं से जुड़े रहे हैं। अपने इस काल के दौरान ही 1979 – 85 के बीच वे मॉस्को अंतर्राष्ट्रीय मामलों के राजकीय संस्थान के भारत शास्त्र (Indian Studies) विभाग में सहायक प्रोफ़ेसर भी रहे। भारत में रूसी राजदूतावास में उन्होंने 25 से अधिक वर्ष सेवा की है जिसके लिए उन्हें 24 मई 2013 को दिल्ली में समारोह में दिल्ली स्टडी ग्रुप नामी संस्था के अध्यक्ष विजय जॉली द्वारा सम्मानित भी किया गया था जो कि दिल्ली पूर्व सांसद हैं।
एकॉर्ड मेट्रोपॉलिटन
एकॉर्ड मेट्रोपोलिटन भारत के चेन्नई में स्थित एक पांच सितारा होटल है। जी इन चेट्टी रोड, टी नगर में स्थित यह होटल शुरू में ट्रेडर्स (व्यापारी) होटल के रूप में खोला गया था। इस होटल के निर्माण में ₹१०० करोड़ की लागत आई थी। १३ मंजिल वाले इस होटल में एक राष्ट्रपति सूट, तीन स्टूडियो अपार्टमेंट, छह डीलक्स सुइट और नौ एकॉर्ड क्लब कमरे सहित १६२ कमरे हैं। प्रत्येक कमरे का न्यूनतम आकार ३० वर्ग मीटर है।
इस होटल में भोजन और मनोरंजन की चार सुविधाएं उपलब्ध है जिनके नाम है सीज़न्स कैफे, रॉयल इंडियाना ( एक समकालीन भारतीय रेस्तरां जो नवंबर २०११ में खोला गया); जोडिएक (होटल बार); और परगोला एक रूफटॉप बार जो १५ वीं मंजिल पर है। इस होटल में तीन बैंक्वेट हॉल है जिनके नाम निम्नलिखित है क्रिस्टल, पन्ना और नीलम। जिनमें १००० मेहमानों को समायोजित किया जा सकता है। इस होटल के एक ५१६ वर्ग मीटर का एक बॉलरूम हैं जो दो कमरों में विभाजित किया जा सकता है। इसकी डिजाइनिंग में भव्य सीढ़िया, इतालवी संगमरमर, और सोने की पत्ती का काम शामिल हैं।
यह ५-सितारा संपत्ति जीएन चेट्टी रोड पर स्थित है। टी नगर (लगभग २ मी), कोडमबक्कम, अमेरिका दूतावास (लगभग ३ मी),और थाउजेंड लाइट्स (हजार रोशनी) इसके पास के मुख्य स्थान हैं। इसके अलावा सैन्थोम बेसिलिका, मरीना बीच और फोर्ट सेंट जॉर्ज भी पास में ही हैं। चेन्नई अंतरराष्ट्रीय हवाई अड्डा यहाँ से लगभग: १४ किमी दूर है व चेन्नई रेलवे स्टेशन लगभग: १० किमी।
यूटीसी+०८:४५
यूटीसी+08:45 ग्रीनविच मानक समय से ८ घंटे पैंतालिस मिनट आगे का एक समय मंडल है।
यूटीसी+08:45 ऑस्ट्रेलिया में समय के तौत्र पर उपयोग होता है और इसे (केंद्रीय पश्चिमी समय, या सीडब्ल्युटी) के नाम से भी जानते हैं। इसे पश्चिमी और साउथ ऑस्ट्रेलिया में ईरी राजमार्ग पर स्थित कुछ जगहों पर इस्तेमाल किया जाता है। हालांकि यह आधिकारिक नहीं है, यह जहाँ शुरु और खत्म होता है वो मानचित्रों पर अंकित है। ईरी राजमार्ग पर एक सरकारी सूचना पट्ट आगंतुकों को अपनी घडी ४५ मिनट आगे करने की सलाह देता है।
यूटीसी+08:45 ऑस्ट्रेलिया में पांच स्थानों पर इस्तेमाल होता है जिनमे हैं साउथ ऑस्ट्रेलिया का बॉर्डर विलेज और पश्चिम ऑस्ट्रेलिया में काइगुना, युक्ला, मदुरा और मुन्ड्राबिल्ला टीज़ेड डेटाबेस में यह ऑस्ट्रेलिया/युक्ला के नाम से उल्लेखित है।
बुरीरम प्रान्त
बुरीरम थाईलैण्ड का एक प्रान्त है। यह देश के पूर्वोत्तरी भाग (ईसान क्षेत्र) में खोरात पठार के दक्षिणी भाग पर स्थित है। इस क्षेत्र में कई मृत ज्वालामुखी हैं। प्रान्त की दक्षिणपूर्वी सीमाएँ कम्बोडिया से लगती हैं।
"बुरी" शब्द संस्कृत के "पुरी" (अर्थात नगर) शब्द का थाई भाषा रूप है, जबकि "रम" भी संस्कृत के "आनंद" का अर्थ रखने वाले "रम" शब्द से उत्पन्न हुआ है। "बुरीरम" का अर्थ "आनंद का नगर" है।
प्रान्त के अधिकतर लोग लाओ भाषा का प्रयोग करते हैं लेकिन लगभग २७% लोग उत्तरी ख्मेर भाषा बोलते हैं।
बांग्लादेशी संविधान में संशोधनों की सूची
बांग्लादेश के संविधान, बांग्लादेश की सर्वोच्च न्यायि संहिता है। इसे 4 नवंबर 1972 को पारित किया गया था। इसमें कुल 11 भाग, 153 अनुच्छेद और 27 अनुसूचियां हैं। इस संविधान में संशोधन का भी प्रावधान भी दिया गया है। संविधान का भाग 10- अनुच्छेद 142, संविधान में संशोधनों से संबंधित विषय को विस्तृत रूप से अंकित करता है। संविधान के प्रावधानों के अनुसार संविधान में संशोधन के लिए राष्ट्रीय संसद के सदस्यसमूह के दो तिहाई संख्या के सकारात्मक मत की आवश्यक बताई गई है। अर्थात्, संविधान में संशोधन तभी लाया जा सकता है जब राष्ट्रीय संसद की दो तिहाई बहुमत इसके पक्ष में अपना मत दे। 2016 की स्थिति अनुसार बांग्लादेश के संविधान में कुल 16 बार संशोधन किए गए हैं।
इंडिया 24X7
इंडिया 24x7 ,(पहले ज़ी संगम) एक फ्री टू एयर चैनल है जो हिंदी भाषी बाजार में सभी प्लेटफार्मों पर उपलब्ध है। यह ज़ी मीडिया कॉर्प. लिमिटेड (ZMCL) के हिंदी समाचार चैनल ज़ी न्यूज का पूरक है। संयोग से, इंडिया 24X7 जी ब्रांड के बिना ज़ी मीडिया का पहला समाचार चैनल है।
राजपाल सिंह
राजपाल सिंह (जन्म 8 अगस्त 1983) एक मैदानी हॉकी खिलाड़ी और भारतीय हॉकी टीम के पूर्व कप्तान हैं। हॉकी में विशेष उपलब्धियों के लिए भारत सरकार ने राजपाल को 2011 में अर्जुन पुरस्कार से सम्मानित किया। वर्तमान में पंजाब पुलिस विभाग में डीएसपी(ट्रैफिक) रैंक पर कार्यरत हैं।।
राजपाल सिंह का जन्म आठ अगस्त 1983 को चंडीगढ़ में हुआ। राजपाल सिंह के पिता सरदार हरपाल सिंह चंडीगढ़ पुलिस में अधिकारी रहे हैं और उनकी माँ प्रकाश कौर गृहिणी हैं। प्रारंभिक शिक्षा चंडीगढ़ में हुई, उसी समय से राजपाल ने हॉकी खेलना शुरू कर दिया था। उन्होंने भारतीय निशानेबाज अवनीत सिद्धू से शादी की है और उनका एक बच्चा है।
राजपाल सिंह ने भारत के लिए 147 मैचों में भारत का प्रतिनिधित्व किया है। 2010 हॉकी विश्वकप भारतीय राष्ट्रीय हॉकी टीम के कप्तान थे, इस विश्व कप में भारत को आठवां स्थान प्राप्त हुआ था। राजपाल की कप्तानी में भारत ने 2011 में आयोजित पहली एशियन चैपियंस हॉकी ट्रॉफ़ी पाकिस्तान को 4-2 से हरा कर जीती थी। राजपाल की कप्तानी में, भारतीय टीम सुल्तान अजलान शाह कप 2010 के 19 वें संस्करण में बारिश से प्रभावित फाइनल में कोरिया के साथ संयुक्त विजेता बनी।
रेजीडेंसी टावर्स चेन्नई
रेजीडेंसी टावर्स एक चार सितारा लक्जरी होटल जो टी नगर, चेन्नई, भारत में स्थित है। ₹ 500 लाख की लागत से निर्मित यह होईल चेन्नई शहर में दूसरा रेजीडेंसी होटल श्रृंखला का चौथा होटल है।
होटल श्रृंखला: द रेजीडेंसी समूह सामान्य जानकारी स्थान: भारत पता: टी नगर चेन्नई, तमिलनाडु 600 017 निर्देशांक: 13.040529 ° एन 80.243738 ° ई:  उद्घाटन: 7 अप्रैल 2003  प्रबंधन: अप्पास्वामी asसमूह तकनीकी जानकारी मंजिलो की संख्या: 16 प्रारूप और निर्माण डेवलपर : सूद व सूद बिल्डरों, एसएएस होटल एंटरप्राइजेज अन्य सूचना कमरे की संख्या: 176 पार्किंग : 180-200 कारों की पार्किंग की व्यवस्था
रूसी वाणिज्य दूतावास से जमीं प्राप्त करने के बाद, सूड एवं सूड कंपनी ने अप्पास्वामी समूह के साथ मिलकर एक संयुक्त योजना के तहत वाणिज्यिक परिसरों स्थापित करने का निर्णय किया। हालांकि, उनलोगों ने बाद में वाणिज्यिक परिसरों के स्थान पर एक चार सितारा होटल का निर्माण करने की योजना बनाई।  २६ ग्राउंड्स में फैले इस होटल में १६ फ्लोर हैं जिसमे १७६ कमरे हैं 1,1 विषयवस्तु (थीम) आधारित सूट, विषयवस्तु (थीम) रेस्तरां, कन्वेंशन हॉल और कार पार्किंग की सुविधा (दो बेसमेंट फ्लोर में) जिनमे 180 से २०० के आसपास 180 से २०० कारों की पार्किंग की सुविधा है। होटल की अन्य सुविधाओं में को एक 24-घंटे चलने वाला रेस्टोरेंट जिसमे एक इंटरैक्टिव रसोई घर भी हैं एवं इसका माहौल एक यूरोपीय सड़क की तरह रख गया है, एक बीती हुई दुनिया का थीम बार बियर बर्रेल्स के साथ, १९४५ में निर्मित एक नॉर्टन मोटरसाइकिल जिसे ऊपरी छत से लटका कर रख गया है, दक्षिणी विशेषता वाला एक होटल जिसे चेत्तीनाद शैली में निर्माण किया गया है।
इस होटल के कमरे बहुत ही अच्छी तरह से सुसज्जित हैं और सारे आधुनिक सुविधाओं से लैस है। यह नए जमाने के यात्रियों की आवश्यकताओं को पूरा करने के लिए काफी हैं। यहाँ पर पर्यटकों के लिए निम्नलिखित प्रकार के आवास उपलब्ध है : क्लब क्लब, डीलक्स कमरे, मानक कमरे और सुइट्स उपलब्ध है। इन सभी कमरों में एयर कंडीशनर कॉफी और चाय बनाने की सुविधा, फ्लैट स्क्रीन टीवी, टेलीफोन, वाई-फाई की सुविधा उपलब्ध है। यहाँ के सुइट्स में कुछ अतिरिक्त सुविधा जैसे टेबल लैंप, हेयर ड्रायर, डायरेक्ट डायलिंग, लेखन डेस्क, कपड़े धोने का बैग और कुछ अन्य सुविधाएं हैं।
इस होटल में निम्नलिखित मुलभुत सुविधाएं उपलब्ध है।
वाई - फाई एयर कंडीशनर में 24 घंटों के चेक खाने की दुकान बार कैफ़े कक्षीय सेवा इंटरनेट व्यापार केंद्र पूल जिम
वातानुकूलन
बार खाने की दुकान काफी की दूकान
व्यापार केंद्र श्रव्य दृश्य उपकरण सम्मेलन केन्द्र एल सी डी प्रॉजेक्टर बैठक की सुविधा बोर्ड कक्ष सम्मेलन हॉल
बच्चों के पूल जिम स्पा डांसीण्ग ब्यूटी सैलून आउटडोर स्विमिंग पूल पूल / स्नूकर टेबल
सफर डेस्क पार्किंग वैले पार्किंग
24 घंटे फ्रंट डेस्क 24 घंटे कक्ष सेवा लांड्री सेवा रूम सेवा
कॉन्फरेंस सुविधा व्यापार सेवाएं मुफ्त अखबार बाल सुखाने का यंत्र (हेयर ड्रायर)
लिव्यू रादू
लिव्यू रादू (रोमानियाई भाषा: Liviu Radu) बुकारेस्ट में 1948 में पैदा हुए थे। वह एक लेखक थे।
1993 में विज्ञान कल्पना के विषयों पर "कवासार" पत्रिका में "Fata nevazuta a planetei Marte" ("मंगल का अनदेखी चेहरा") के नाम से लिखकर लेखक के तौर पर सफ़र शुरू किया।
1991 में उन्होंने एक उपन्यास "Trip-Tic" (सटीक यात्रा) नाम से लिखी।
लिव्यू रादू ने रोमानियाई भाषा में निम्न लिखित कार्य सम्पन्न किए हैं:
रादू ने प्रसिद्ध रोमानियाई प्रकाशक एस एफ़ जर्नल और सी पी एस एफ़ नॉट्यूलस के साथ बतौर लेखक काम किया था।
रादू रोमानियाई लेखक संघ (Uniunea Scriitorilor din România) और विज्ञान और कपोल कल्पना सोसाइटी (Societatea Româna de Science Fiction si Fantasy) के सदस्य थे। वे एक अनुवादक भी थे। 2015 में उनका देहान्त हुआ।
2008 नैना देवी भगदड़
2008 नैना देवी भगदड़ 3 अगस्त 2008 को हिमाचल प्रदेश के बिलासपुर में स्थित नैना देवी मंदिर में हुई थी। इसमें 146 लोग मारे गए थे और लगभग 150 लोग घायल हुए थे।
पिपराली
पिपराली, भारतीय राज्य राजस्थान के सीकर जिले का एक गाँव है।
पिपराली गॉव का पहले नाम पिपरवाली था क्यों कि यहां पीपल के वृक्ष बहुत है ।
पिपराली गाँव का के 2 बहुत पूराने मंदिर है  1. अल्खा जी का मंदिर 2. बाबा अमरदास जी का मंदिर
पिपराली गाँव 52000बीघा जमीन में फैला हुवा है
प्रिंसेप घाट
प्रिंसेप घाट या प्रिन्सेप घाट (अंग्रेजी: Prinsep Ghat, बंगाली: প্রিন্সেপ ঘাট) ब्रिटिश राज के दौरान भारत के कोलकाता शहर में हुगली नदी के किनारे पर सन 1841 में निर्मित एक घाट है। घाट पर सन 1843 में प्रख्यात आंग्ल-भारतीय विद्वान और पुरातत्वविद् जेम्स प्रिंसेप की स्मृति में डब्ल्यू फिजराल्ड़ द्वारा डिजाइन किये गये एक पलैडियाई ओसारे (पोर्च) का निर्माण भी किया गया था।
यह फोर्ट विलियम के वाटर गेट और सेंट जॉर्ज गेट के बीच स्थित है। प्रिंसेप के इस स्मारक में यूनानी और गोथिक शैली का प्रयोग किया गया है। नवंबर 2001 में राज्य के लोक निर्माण विभाग द्वारा इस स्मारक का पुनरुद्धार किया गया और तब से इसका अनुरक्षण उचित रूप से किया जा रहा है। निर्माण के प्रारंभिक वर्षों में, सभी शाही ब्रिटिश मुहासिरे आरोहण और अवरोहण के लिए प्रिंसेप घाट घाट का इस्तेमाल किया करते थे।
प्रिंसेप घाट कोलकाता के सबसे पुराने मनोरंजन स्थलों में से एक है। सप्ताहांत में लोग शाम के समय यहाँ नदी में नौका विहार करने, नदी किनारे टहलने और यहाँ उपलब्ध भोजन का आनन्द उठाने के लिए आते हैं। यहाँ स्थित एक आइसक्रीम और फास्ट फूड स्टाल तो पिछले 40 से भी अधिक से यहाँ कार्यरत है। प्रिंसेप घाट और बाबुघाट के बीच के 2 किलोमीटर लम्बे सौन्दर्यीकृत नदीतट का उद्घाटन 24 मई 2012 को किया गया। यहाँ पर रोशनी से जगमगाते सुंदर बगीचे, रास्ते, फव्वारे और पुनर्निर्मित घाट स्थित हैं। हिन्दी फिल्म परिणीता के एक गाने को यहाँ फिल्माया गया था।
प्रिंसेप घाट के नाम पर एक रेलवे स्टेशन का नाम भी रखा गया है। यह स्टेशन कोलकाता सर्कुलर रेलवे का हिस्सा है जिसका अनुरक्षण पूर्वी रेलवे द्वारा किया जाता है। स्टेशन कोड PPGT है।
यहाँ पास ही मैन-ओ-वार नाम की एक जेट्टी भी है जो कोलकाता पोर्ट ट्रस्ट के अंतर्गत आती है और बंदरगाह द्वारा द्वितीय विश्व युद्ध में निभाई गयी इसकी भूमिका की याद दिलाती है। घाट को मुख्य रूप से भारतीय नौसेना द्वारा प्रयोग किया जाता है।
सुदर्शन न्यूज़
सुदर्शन न्यूज एक हिन्दी समाचार चैनल है जो नोएडा, उत्तर प्रदेश, भारत में स्थित है। सुदर्शन न्यूज 26 जनवरी, 2007 को शुरू किया गया था।
सादिक़ ख़ान
सादिक़ अमन ख़ान (जन्म: 8 अक्टूबर 1970) ब्रिटेन के मुख्य विपक्षी लेबर पार्टी के नेता और लंदन के मेयर हैं। वे लंदन के पहले मुस्लिम मेयर ही नहीं बल्कि यूरोपियन यूनियन की किसी भी राजधानी के पहले मुस्लिम मेयर हैं। उन्होंने अपने करीबी प्रतिद्वंद्वी कंजर्वेटिव उम्मीदवार जैक गोल्डस्मिथ को हराया। उन्होने बतौर मानव अधिकार वकील अपने करियर की शुरुआत की। इसके बाद वे सांसद बने। 2005 से वे लगातार टूटिंग सते लेबर पार्टी के सांसद हैं। 2009-10 में वे गॉर्डन ब्राउन गवर्नमेंट में वे परिवहन मंत्री भी रह चुके हैं। वे ब्रिटेन के ऐसे पहले मुस्लिम मंत्री हैं, जो कैबिनेट की बैठकों में शामिल हुए हैं। उनके पिता ब्रिटेन की राजधानी लंदन में एक बस ड्राइवर हैं। वे पाकिस्तानी मूल के ब्रिटिश नागरिक हैं।
बांग्लादेशी संविधान की प्रस्तावना
बांग्लादेश के संविधान की प्रस्तावना संविधान की उद्देशिका है, इसमें बांग्लादेशी राष्ट्र की मूल नीतियाँ व वैचारिक नींव को अंकित किया गया है। हालाँकि, यह बांग्लादेशी संविधान का अंश है, परंतु यह एक न्यायिक लेख नहीं है, अतः किसी भी कानून या अन्य वस्तु को उद्देशिका में लिखी बातों के आधार पर न्यायिक चुनौती नहीं दी जा सकती है। इस संविधान में दिये गए मूल ढाँचे के अनुसार: देश प्रजातांत्रिक होगा, गणतंत्र होगी इसकी प्रशासनिक नींव, बांग्लादेश के जनगणन होंगे देश के सर्व शक्तियों के स्रोत और न्यायपालिका स्वतंत्रत होगी। जनता सर्व शक्तियों के स्रोत होने पर भी देश में कानून का शासन होगा। उद्देशिका में राष्ट्रवाद, समाजवाद, गणतंत्र व धर्मनिरपेक्षता को राष्ट्र परिचालन के मूल सिद्धांतों के रूप में अपनाया गया है। इसके लेख में बांग्लेदेश के संविधान-निर्माताओं ने आलेवाली सरकारों, विधी निर्माताओं व पीढ़ियों से संविधान व उनके बांग्लादेश की कल्पना के संदर्भ में, उनके विचार, मूल सिद्धांतों व संविधान सचना की मूल नीतियों को अंकित किया है।
संविधान रचना के उद्देश्य से वर्ष १९७२ के अप्रैल मास की ११ तारीख को डाॅ. कमाल हुसैन की अध्यक्षता में ३४ सदस्यों की एक समिति गठित की गई।
उसी वर्ष १७ अप्रैल से ३ अक्टूबर के बीच इस समिति ने विभिन्न पर्यायों पर कई बैठकें करती है। जनता की राय व विचारों को संग्रहित करने के लिए विचारों का आमंत्रण किया गया। संग्रहित विचारों में से 98 सिफारिशों को अपनाया भी गया। वर्ष १९७२, १२ अक्टूबर को गणपरिषद(संविधानसभा) के द्वितीय अधिवेशन में तत्कालीन कानून मंत्री डॉक्टर कमाल हुसैन ने संविधान के प्रारूप को विधायक के रूप में सभा के समक्ष पेश किया। गणपरिषद(संविधान सभा) में जनप्रजातंत्री बांग्लादेश की संविधान अपनायई गई एवं १६ दिसंबर १९७२ (विजय दिवस) के से परवर्तित हुई।
संविधान के लेखन पश्चात इसका बंगाली संस्करण की रचना के लिये, डाॅ. अनीसुज्जमान, संयोजक एवं सॆयद अली अहसान और मईहरुल्लाह् इस्लाम, को बतौर, भाषा विशेषज्ञ, सहित एक समिति गठित हुई। गणपरिषद भवन, जो वर्तमान में प्रधानमंत्री का राजआवास है, में संविधान प्रणयन समिति की बैठक में ब्रिटिश संसद के प्रारूपण सांसद आई गैथरील भी शरीक हुए। संविधान को छापने में कुल १४ हजार टाका व्यय हुए थे।हसीम खान अलंकरण के दायित्वपति थे। १९४८ में निर्मित "क्र्याबटी ब्रांड" के दो ऑफ़सेट मशीनों पर संविधान छपा। मूल संविधान को बांग्लादेश के राष्ट्रीय संग्रहालय में संरक्षित रखा गया है।
मूल संविधान अंग्रेज़ी भाषा में रचित है एवं इसका बंगाली में अनुवाद कराया गया है। तभी यह बांग्ला व अंग्रेज़ी दोनो भाषाओं में विद्यमान है। अंग्रेज़ी व बंगाली के मध्य अर्थगत विरोध दृश्यमान होने पर बंगाली संस्करण अनुसरणीय होगी। नीचे उद्देशिका के बंगाली व अंग्रेज़ी संस्करण दिया गया है, एवं उनका हिन्दी अनुवाद भी दिया गया है
यह उद्देशिका, संविधान का प्रथम पृष्ठ है, मुखभंज रूपी, इसके लेख में बांग्लेदेश के संविधान-निर्माताओं ने आलेवाली सरकारों, विधी निर्माताओं व पीढ़ियों से संविधान व उनके बांग्लादेश की कल्पना के संदर्भ में, उनके विचार, मूल सिद्धांतों व संविधान सचना की मूल नीतियों को अंकित किया है। हालाँकि, यह बांग्लादेशी संविधान का अंश है, परंतु यह एक न्यायिक लेख नहीं है, अतः किसी भी कानून या अन्य वस्तु को उद्देशिका में लिखी बातों के आधार पर न्यायिक चुनौती नहीं दी जा सकती है।
एक्स-ज़ोन टीवी
एक्स-जोन एक भारतीय संगीत चैनल है जो वायकॉम समूह का हिस्सा है। यह एक फ्री टू एयर चैनल है।
१९८० ग्रीष्मकालीन ओलंपिक में भारत
भारत ने मास्को में आयोजित 1980 के ग्रीष्मकालीन ओलंपिक में भाग लिया था। इन खेलों में पुरुष फ़ील्ड हॉकी टीम ने स्पेन को ४-३ से हराकर स्वर्ण पदक जीता था। पहली बार ओलिंपिक खेलों में महिला हॉकी टूर्नामेंट का आयोजन किया गया और इसमें भारतीय महिला हॉकी टीम ने चौथा स्थान प्राप्त किया।
२००४ एशिया कप
२००४ एशिया कप एशिया कप का चौथा संस्करण था जिसका आयोजन श्रीलंका ने किया था। इसे ("इंडियन ऑइल एशिया कप") के नाम से भी जाना जाता था। जिसका फाइनल मैच श्रीलंका क्रिकेट टीम जीती थी तथा भारत क्रिकेट टीम उपविजेता रही थी।
टॅमिन्क ट्रॅगोपॅन
टॅमिन्क ट्रॅगोपॅन () ("Tragopan temminckii") फ़ीज़ॅन्ट कुल के ट्रॅगोपॅन प्रजाति का पक्षी है। यह पक्षी पूर्वोत्तर भारत, चीन, म्यान्मार तथा वियतनाम में पाया जाता है।  नर का आकार तक़रीबन २५ इंच (६३.५ से.मी.), पंखों का फैलाव क़रीब १० इंच (२५ से.मी.) और पूँछ की लंबाई क़रीब ८ इंच (२० से.मी.) होती है जबकि मादा का आकार तक़रीबन २३ इंच (५८ से.मी.), पंखों का फैलाव क़रीब ९ इंच (२३ से.मी.) और पूँछ की लंबाई क़रीब ७ इंच (१८ से.मी.) होती है। अभी इस पक्षी को आईयूसीएन लाल सूची में ख़तरे से बाहर का दर्जा दिया गया है लेकिन शोध यह बताते हैं कि इसकी आबादी नीरंतर गिरती जा रही है।
चार्ल्स मैनसन
चार्ल्स मैनसन (जन्म:1934 - died 19 November 2017) अमरीकी अपराध इतिहास के सबसे खतरनाक अपराधियों में एक है। 1960 के दशक में असने एक आपराधिक समुदाय की स्थापना की। उसका विश्वास था की बीटल्स के गीत श्वेतों और अश्वेतों के बीच नसली युद्ध की भविष्यवाणी करते हैं। इसी मानसिकता के अन्तरगत कई हत्याएँ की गई थी। मैनसन की हत्याओं में हॉलिवुड अभिनेत्री शॅरन टेट और उसके साथियों की हत्या भी शामिल थी।
He died 19 November 2017 at 83 years old.
चार्ल्स मैनसन का नाम आज भी अमरीका में आतंक की पहचान बना हुआ है।
जयगोपाल
जयगोपाल हिंदुस्तान सोशलिस्ट रिपब्लिकन एसोशिएसन (HSRA) का सदस्य था। इसने साण्डर्स वध में भगत सिंह, राजगुरु आदि का साथ दिया था।
दिल्ली असेंबली बम कांड तथा लाहौर षड्यंत्र केस (साण्डर्स वध केस) की सुनवाई के समय ये अंग्रेजी हुकूमत के दबाव में आ गया, तथा HSRA के क्रान्तिकारियो के खिलाफ सरकारी गवाह बन गया। भगत सिंह को फाँसी दिये जाने के पीछे इसकी गवाही की ही भूमिका थी।
वायकॉम 18
पैरामाउंट 18 मीडिया प्राइवेट लिमिटेड, नवंबर 2007 में स्थापित, पैरामाउंट पिक्चर्स और नेटवर्क 18 ग्रुप के बीच भारत में एक 50/50 संयुक्त उद्यम है। पैरामाउंट18 भारतीय दर्शकों के लिए विभिन्न पैरामाउंट पिक्चर्स चैनलों के साथ-साथ विभिन्न पैरामाउंट पिक्चर्स उपभोक्ता उत्पादों का संचालन करता है।
राघव बहल
राघव बहल एक भारतीय व्यापारी हैं, टीवी 18 भारत सहित कई टेलीविजन चैनलों के अपने स्वामित्व के लिए इन्हें जाना जाता है। यह रिलायंस समूह के अधिकरण से पहले नेटवर्क 18 के संथापक / नियंत्रित शेयरधारक और नेटवर्क 18 समूह के प्रबंध निदेशक थे। राघव ने नेटवर्क 18 से बाहर निकलने के बाद कुइनटीलियन मीडिया प्राइवेट लिमिटेड की स्थापना की।
वीएच1 इंडिया
वीएच 1 भारत में एक संगीत चैनल है। यह 2005 में शुरू किया गया था, 31 दिसंबर 2004 को एमटीवी इंडिया और ज़ी टर्नर मिलकर इसे भारत लाये।
1920 लंदन
1920 लंदन भारतीय बॉलीवुड हॉरर फ़िल्म है, जिसका निर्देशन टीनू सुरेश देसाई ने व निर्माण विक्रम भट्ट ने किया है। इसमें शरमन जोशी और मीरा चोपड़ा मुख्या भूमिकाओं में हैं। फ़िल्म 6 मई 2016 को सिनेमाघरों में रिलीज़ हुई।
फिल्म के लिए संगीत शारिब-तोशी और कौशिक-आकाश ने दिया है।
आईवान-ए सदर्
आईवान-ए-सदर् (अथवा राष्ट्रपति निवास) पाकिस्तान के राष्ट्रपति का आधिकारिक निवास व प्रधान कार्यालय है। यह पाकिस्तान की राजधानी इस्लामाबाद में आधारित है। यह पूर्वोत्तर इस्लामाबाद में कंस्टिच्यूशन एॅवेन्यू पर संसद भवन और सचिवालय के मध्य में अवस्थित है। इसके परिसर में मुख्य भवन के अलावा राष्ट्रपति की अधिकारिणी की रिहाइशी काॅलोनी भी है।
1988 में आईवान-ए सदर् के पूरा होने के समय राष्ट्रपति थे गुलाम इशाक खान। राष्ट्रपति परवेज मुशर्रफ ने अपने अपने कार्यकाल के दौरान, अपने निवास के रूप में इस भवन का इस्तेमाल नहीं किया, क्योंकि वे अपने राष्ट्रपतित्व के दौरान, सेनाध्यक्ष भी थे, अतः उनका आधिकारिक निवास, रावलपिंडी का आर्मी हाउस था। पाकिस्तान के पूर्व राष्ट्रपति आसिफ अली जरदारी ने अपने उद्घाटन से पहले दिन पर आईवान-ए सदर् में ले जाया गया है।
रॉटेन टमेटोज़
रॉटेन टोमेटोज़, अगस्त 1998 में शुरू की गयी एक फिल्म समीक्षा और समाचार समर्पित वेबसाइट है; यह व्यापक रूप फिल्म समीक्षा एग्रीगेटर के रूप में जाना जाता है।
मासूमा बेगम
मासूमा बेगम (1902-1990) हैदराबाद, दक्षिण भारत से संबंध रखने वाली एक महिला कार्यकर्ता, राजनीति में सक्रिय और अपने समय की एकमात्र महिला मंत्री रही हैं।
मासूमा बेगम तैयबा बेगम खदीव जंग की सबसे बड़ी बेटी और सैयद हुसैन बिलगरामी की पोती थी। उनका परिवार परदे की प्रथा का पालन करता था। वह फ़ारसी भाषा और साहित्य से रुचि रखती थी और उर्दू तथा अंग्रेज़ी भाषाओं को अच्छे से जानती थी। उन्होंने 1922 अपने दूर के संबंधी भाई हुसैन अली खान से शादी की थी जो ऑक्सफोर्ड विश्वविद्यालय से स्नातक की शिक्षा प्राप्त कर चुके थे। हुसैन बाद में उस्मानिया विश्वविद्यालय के अंग्रेजी विभाग के अध्यक्ष बने। मासूमा इस शादी के बाद धीरे-धीरे परदे की प्रथा से दूर होती गई। वह भारत की स्वतंत्रता के बाद खुलकर लोगों से मिलने लगी और महिलाओं की भलाई के काम करने लगी जिसकी प्रेरणा उन्हें उनकी माँ से मिली थी।
मासूमा बेगम को काँग्रेस पार्टी ने हैदराबाद के पुराने शहर से पहले चुनाव में एक टिकट दिया था। वह चुनाव जीत गई और दो कार्यकाल पूरे किए। 1960 में वह "जन कल्याण और मुस्लिम वक्फ मंत्री " बनाई गई। इससे पहले वह 1957 में "कांग्रेस विधानमंडल दल की उप-नेता " बनाई गई थी।
मासूमा बेगम 1927 से ऑल इन्डिया विमेन्ज़ कॉनफ़्रेन्स से जुड़ी रही थी। वह दो बार स्थानीय शाखा की उपाध्यक्ष बनी और 1962 में उन्हें अध्यक्ष बनाया गया। इससे पहले 1957 में उन्हें इस संगठन के अंतरराष्ट्रीय संबंधों का दायित्व संभालेवाली सदस्या बनाया गया था।
1955 में मासूमा बेगम ने कोलंबो की यात्रा करने वाले ऑल इन्डिया विमेन्ज़ कॉनफ़्रेन्स प्रतिनिधिमंडल का नेतृत्व किया। 1956 में रूस का दौरा करने वाले एक प्रतिनिधिमंडल में वह उप-नेता रही हैं। 1959 में वह संयुक्त राष्ट्र अंतरिम समिति की सदस्या चुनी गई थी। यह चुयन संगठनों जिनेवा में होने वाली दूसरे ग़ैर-सरकारी संगठनों के सम्मेलन में हुआ था। इसी साल मासूमा ने युगोस्लाविया जाने वाले प्रतिनिधिमंडल का नेतृत्व किया। उन्हीं की अगवाई में एक प्रतिनिधिमंडल इंडोनेशिया भी गया था।
1966 में वह केंद्रीय सामाजिक कल्याण बोर्ड की अध्यक्षा बनी। वह अंजुमन-ए-ख़वातीन और लेडी हैदरी क्लब की अध्यक्षा रही थी। वे रेड क्रॉस प्रबंधन समिति की सदस्या भी रही थी।
मासूमा बेगम के एक पुत्र का नाम राशिद आज़र है।
मीरा चोपड़ा
मीरा चोपड़ा, जिसे मीला या मीरा चोपड़ा के नाम से भी जाना जाता है, एक भारतीय अभिनेत्री और मॉडल है जो तमिल, तेलुगू और हिंदी फिल्मों में प्रदर्शित होता है।
मीरा का कोलवीडियो पहली फिल्म 2005 के फिल्म अंबे अरयुरे के साथ थी, जिसमें उन्होंने एस जे। सूर्य से अभिनय किया था। यह फिल्म दक्षिण में एक सनसनी बनाने के लिए एक बड़ी हिट बन गई। उनकी दूसरी फिल्म तेलगु भाषा की फिल्म पवन कल्याण थी, उसके बाद एम.एस. राजू के वाणा में समीक्षकों द्वारा प्रशंसित प्रदर्शन किया गया। जब वह अपने करियर के शिखर पर थी तो वह दक्षिण छोड़ गई बहुत बाद में उन्होंने विक्रम भट्ट के 1920: लंदन में शर्मन जोशी के साथ बॉलीवुड की शुरुआत की। [6] वह भी सतीश कौशिक के गंग ऑफ़ भूत्स में काम करती हैं, जो शुक्र से निर्मित होती है। अर्जुन रामपाल के सामने मीरा नास्तिक (2018 फ़िल्म) में काम किया।
सुरेन्द्र कुमार सिन्हा
पिता नाम ललित मोहन सिन्हा और माता का नाम धनबती सिन्हा है। इन्होंने चिट्टागोंग विश्वविद्यालय से बिधि में स्नातक उपाधि प्राप्ति की।
वर्ष १९७४ में जिला कोर्ट सिलहट में अधिवक्ता के रूप में पंजीकृत हुए। 24 /10/1999 को हाई कोर्ट डिवीज़न के जज बने और 16/07 /2009 को बांग्लादेश के सुप्रीम कोर्ट के अपीलीय डिवीज़न में उच्चीकृत हुए। 12/06/2011 को बांग्लादेश जुडिशल सर्विस कमीशन के चेयरमैन नियुक्त हुए। 17//01/2015 को यह बांग्लादेश सुप्रीम कोर्ट के मुख्य न्यायाधीश बने। सिन्हा ने भारत, नेपाल, कतर, दक्षिण कोरिया, सिंगापुर, थाईलैंड, इंडोनेशिया, मलेशिया, हांगकांग, चीन, संयुक्त राज्य अमेरिका, ब्रिटेन और कनाडा का दौरा किया।
अनौचित्य
अनौचित्य (inappropriateness या impropriety) व्यवहार के ऐसे मानक होते हैं जिन्हें समाज में बुरा समझा जाता है। यह न्याय द्वारा वर्जित व्यवहार से भिन्न है क्योंकि बहुत से व्यवहार ग़ैर-कानूनी न होते हुए भी हानिकारक या बुरे माने जाते हैं।
स्पष्ट रूप से हानि पहुँचाने वाले कार्य, जैसे कि चोरी और अपहरण, न्याय व्यवस्था में वर्जित होते हैं और उनके करने पर औपचारिक रूप से दण्ड दिया जाता है। लेकिन ऐसे बहुते से व्यवहार हैं जिनपर न्यायिक नियम नहीं बनाये जाते और व्यक्तियों को उन्हें करने अथवा न करने की न्यायिक स्वतंत्रता तो है लेकिन इन्हें करने पर समाज के अन्य सदस्यों द्वारा लगभग निश्चित रूप से आपत्ति उठाई जाती है या घृणात्मक दृष्टि से देखा जाता है। उदाहरण के लिये सम्भव है कि:
हित द्वंद्व
हित द्वंद्व (conflict of interest) ऐसे न्याय-विरुद्ध या अनौचित्य की परिस्थिति होती है जिसमें कोई व्यक्ति या संगठन एक से अधिक हितों या ध्येयों को प्राप्त करने में लिप्त हो जिनमें आपसी टकराव है। भ्रष्टाचार अक्सर हित द्वंद्व की परिस्थितियों में जन्म लेता है, जब कोई सरकार या संस्था किसी व्यक्ति को किसी सामूहिक हित-प्राप्ति के कार्यों में निर्णय लेने का अधिकार दे और वह व्यक्ति इन अधिकारों का प्रयोग किसी व्यक्तिगत हित-सिद्धि के लिये करे।
फरी फैनडम
फररी फैनडोम (अंग्रेज़ी: Furry fandom) एक उपसंस्कृति मानव व्यक्तित्व और विशेषताओं के साथ काल्पनिक मानवरूपी जानवर पात्रों में दिलचस्पी है। मानवरूपी विशेषताओं के उदाहरण मानव बुद्धि और चेहरे का भाव, बोलने दो पैरों पर चलना है, और कपड़े पहनने के लिए क्षमता का प्रदर्शन शामिल हैं। फररी फैनडोम भी लोग हैं, जो इंटरनेट पर और फररी सम्मेलन के पर इकट्ठा के समुदाय का उल्लेख किया जाता है।
प्रशंसक इतिहासकार के अनुसार फ्रेड खड़ाऊँ, "फररी" की अवधारणा को १९८०, में एक विज्ञान गल्प सम्मेलन, जब एक चरित्र से ड्राइंग में जन्म लिया स्टीव गैलक्सी की एल्बिडो अंथ्रोपोमोर्फिक्स विज्ञान कथा उपन्यास में मानवरूपी पात्रों में से एक चर्चा शुरू कर दिया। यह एक चर्चा समूह है कि विज्ञान कथा सम्मेलनों और कॉमिक्स सम्मेलनों में मुलाकात के गठन के लिए नेतृत्व किया। विशिष्ट अवधि प्यारे प्रशंसक फनजिन्स में इस्तेमाल किया जा रहा था जल्दी हो १९८३ में जितनी और १९९०, के मध्य से शैली के लिए मानक नाम बन गया था जब यह रूप में परिभाषित किया गया था "का आयोजन प्रशंसा और कला के प्रचार-प्रसार और' फुर्रिेस ', या काल्पनिक स्तनधारी मानवरूपी पात्रों के बारे में गद्य।"
फररी फैनडोम पुरुष प्रधान है, लगभग 80% पुरुष उत्तरदाताओं रिपोर्टिंग सर्वेक्षण के साथ।
पक्षपात
पक्षपात (bias) किसी व्यक्ति, संस्थान, प्रकाशन या संगठन के दृष्टिकोण के ऐसे रुझान को कहते हैं जिसमें किसी विषय को लेकर अधूरा परिप्रेक्ष्य रखा जाये या प्रस्तुत करा जाये और अन्य दृष्टिकोणों की सम्भावनाओं या उपयुक्तता से बिना उचित आधार के इनकार करा जाये। अक्सर पक्षपाती व्यवहार किसी सांस्कृतिक वातावरण में सीखा जाता है। व्यक्तियों में किसी अन्य व्यक्ति, जातीय समूह, राष्ट्र, धर्म, समाजिक वर्ग, राजनैतिक दल, अवधारणा, लिंग, समाजिक व्यवस्था, विचारधारा या जीववैज्ञानिक जाति के समर्थन में या उसके विरुद्ध पक्षपात विकसित हो सकता है।
पक्षपात कई रूपों में प्रकट होता है। विज्ञान और अभियांत्रिकी में पक्षपात एक व्यवस्थित त्रुटिओं (systematic errors) का स्रोत होता है। उदाहरण के लिये मानव अक्सर किसी परिघटना को समझने के लिये उसमें अक्सर कोई व्यवस्थित चीज़ या पैटर्न ढूंढते हैं और उसकी अनुपस्थिति में भी उन्हें ऐसी व्यवस्था प्रतीत हो सकती है, क्योंकि मानवीय सोच में किसी परिघटना के निरर्थक होने के विरुद्ध पक्षपात निहित है।
जड़सूत्र
जड़सूत्र (principle) या असूल ऐसी विधि या नियम को कहते हैं जिसका पालन अनिवार्य हो या करना चाहिये या जो प्राकृतिक परिघटनाओं या अन्य किसी तथ्य का निश्चित तात्पर्य हो। किसी व्यवस्था के प्रयोगकर्ता उस से सम्बन्धित जड़सूत्रों को समझकर उस व्यवस्था के गुणों, ध्येयों या प्रयोगों को समझने का प्रयास करते हैं। जड़सूत्रों को समझा जाना उस व्यवस्था के इस प्रकार के प्रयोगों को सम्भव कर देता है जो उनके समझे अथवा काम में लाये बिना सम्भव नहीं होते।
सरस्वतीचन्द्र (उपन्यास)
सरस्वतीचन्द्र गोवर्धनराम माधवराम त्रिपाठी द्वारा रचित एक प्रसिद्ध गुजराती उपन्यास है। जो 19 वीं सदी की पृष्ठभूमि में लिखा गया है। ये उपन्यास गुजरात में अत्यंत लोकप्रिय है। ये उपन्यास 15 साल की अवधि में लिखा गया था और १८८७ से १९०१ तक चार भागों में प्रसिद्ध हुआ था। 1968 में जारी हिंदी फिल्म सरस्वतीचंद्र ये उपन्यास पर आधारित थी।
उपन्यास की कहानी दो गुजराती ब्राह्मण परिवारों पर आधारित है। लक्ष्मीनंदन का परिवार बंबई में बसा है, उनका भरा पूरा व्यापार है और वे बहुत अमीर है। सरस्वतीचंद्र लक्ष्मीनंदन और चंद्रलक्ष्मी के पुत्र हैं। वह अत्यंत विद्वान हैं जो योग्यता से एक बैरिस्टर है और संस्कृत और अंग्रेज़ी साहित्य के ज्ञाता हैं। वे अपने पिता के व्यवसाय में सफलतापूर्वक योगदान दे रहे हैं। उनका भविष्य उज्ज्वल है। दूसरा परिवार, विद्याचतुर का है, जो रत्नानगरी के (काल्पनिक) साम्राज्य के राजा मणिराज की अदालत के विद्वान प्रधान मंत्री हैं। उन्हें और उनकी गुणवती पत्नी गुणसुंदरी की दो बेटियां हैं, कुमुदसंदरी (बड़ी) और कुसुमसुंदरी। सरस्वतीचंद्र की मां का देहावसान होता है, और लक्ष्मीनंदन दुबारा विवाह करते हैं। सौतेली माँ गुमान अत्यंत धूर्त महिला है और वह अपने सौतेले पुत्र को नापसंद करती हैं तथा संदेह की दृष्टि से देखती हैं। इस बीच, सरस्वतीचंद्र और कुमुदुसुरी शादी की तैयारियां चल रही हैं, जिसके कारण वे एक-दूसरे को देखे बिना ही पत्र व्यवहार करते हैं तथा उनमें प्रेम पनप उठता है। सरस्वती चन्द्र कुमुद सुंदरी के ज्ञान और गुणों की ओर आकर्षित हो जाते हैं।
इन्हीं घटनाओं के मध्य सरस्वतीचंद्र के घर का वातावरण बिगड़ता हैं, जब उसे पता लगता है कि उनके पिता को भी उस पर संदेह है कि वह उनकी संपत्ति पर कुदृष्टि रखता है और वह अपने घर छोड़ने का फैसला करता है। उनका सबसे अच्छा मित्र, चंद्रकांत, उसे रोकने की पूरी कोशिश करता है, लेकिन सरस्वतीचंद्र उसकी बात नहीं मानता और अपना घर छोड़ देता है। इस प्रकार वह न केवल घर और धन का त्याग करता है, बल्कि कुमुद को भी छोड़ देता है। वह समुद्र के रास्ते से (काल्पनिक) सुवर्णपुर के लिए निकल पड़ता है जब तक वह वहां पहुंचता है, तब तक कुमुद पहले से ही बुद्धिधन के उन्मत्त पुत्र प्रमदधन से ब्याही जा चुकी हैं, और बुद्धिधन सुवर्णपुर के प्रधान मंत्री बनने की तैयारी में है।
सम्बलपुरी भाषा
सम्बलपुरी भाषा (Sambalpuri language) या पश्चिमी ओड़िया भाषा (Western Odia) या कोशाली भाषा (Kosali) भारत के ओड़िशा राज्य के पश्चिमी भाग व पड़ोस के छत्तीसगढ़ राज्य के कुछ भाग में बोली जाने वाली एक हिन्द-आर्य भाषा है। इसे कुछ भाषावैज्ञानिक एक अलग भाषा मानते हैं जबकि अन्य के अनुसार यह ओड़िया भाषा की एक प्रमुख उपभाषा है। अनुमान है कि इसे पश्चिम ओड़िशा के 11 ज़िलों और छत्तीसगढ़ के 4 ज़िलों में आम व्यवहार में प्रयोग करा जाता है।
सम्बलपुरी का लिखित साहित्य उन्नीसवीं शताब्दी के उत्तरार्ध तक आरम्भ हो गया था, ऐसा ऐतिहासिक प्रमाण मिलता है।
राव राजा नन्दलाल चौधरी
राव राजा नन्दलाल चौधरी (नन्दलाल मण्डलोई) इन्दौर के कम्पेल क्षेत्र के शासक थे। इन्हे इन्दौर शहर के संस्थापक के रूप मे जाना जाता है।
सन १७०० में मुग़ल शासक आलमगीर की मुहर की सनद से राव नंदलाल जी को उनके पिता राव चूड़ामण जी की मृत्यु के बाद यहां का शासक घोषित किया गया।
राव राजा नंदलाल जी मंडलोई (ज़मींदार) का शासनकाल कम्पेल एवं इंदौर के विकास का स्वर्णिम काल रहा है जिसमे संमृृद्धि के नए आयाम स्थापित हुए। राव राजा नंदलाल जी का प्रशासनिक मुख्यालय महाल कचहरी से चलता था जो की जूनी इंदौर के परकोटे के अंदर थी।
राव राजा नंदलाल जी ने ही सन १७१५ में उस परकोटे के बाहर पहली आवासीय बस्ती की नींव रखी, जिसे अपने नाम के आधार पर नंदलालपुरा नाम दिया गया जो आज भी मौजूद है।
राव राजा नंदलाल जी ने इस स्थान की आर्थिक उन्नति एवं व्यावसायिक विकास से चिंतित होकर मुग़ल बादशाह से सायर (करमुक्त व्यापार) की अनुमति मांगी। फलस्वरूप ३ मार्च १७१६ को मुग़ल बादशाह द्वारा यहां सायर (करमुक्त व्यापार) की सनद द्वारा अनुमति प्रदान की गयी जिसके कारण यह क्षेत्र चौतरफा उन्नति करता हुआ मध्य भारत का व्यावसायिक केंद्र बना और आज वर्तमान में भी है।
यह सब राव राजा नंदलाल जी मंडलोई दूरदर्शिता एवं अथक प्रयासों के कारण ही संभव हुआ। इस स्थान की समृद्धि कई डाकुओं, पिण्डारियों, आसपास के सूबेदारों एवं राजाओं को खटकने लगी और लूटपाट के लिए लगातार आक्रमण होने लगे। उन्होंने उन सभी का डटकर मुकाबला किया। इस समय तक मुग़ल शासक की पकड़ ढीली हो गयी थी और पेशवा उत्तर की ओर बढ़ रहे थे। मालवा में शान्ति स्थापित करने के लिए और जन जन को लूटपाट से बचाने हेतु उन्होंने बाजीराव पेशवा बलाल से संधि करी। कालांतर में यहाँ पेशवा राज्य स्थापित हुआ जिसके सूबेदार होलकर बने।
तुकोजीराव होलकर द्वितीय
महाराजधिराज राज राजेश्वर सवाई श्री सर तुकोजी राव होलकर द्वितीय  (करणजी (खुर्द) ताल - निफाड (नासिक) महाराष्ट्र 3 मई 1835 - महेश्वर 17 जून 1886) इंदौर के होलकर राज्य) के होलकर राजवंश से संबंधित महाराज थे।
उनके जन्म का नाम श्रीमंत युकाजी जसवंत होलकर था। होलकर वंश की जमानत के शाखा से सरदार श्रीमंत सन्तोजी राव होलकर के बेटे थे।
17 जून 1886 को महेश्वर में  इनका निधन हो गया और उनके सबसे बड़े जीवित बेटा शिवाजीराव होलकर, जो 1859 में पैदा हुआ (पहले दो बेटों 1854 और 1857 में मृत्यु हो गई थी) द्वारा सफल हो गया था।
इन्दौर विकास प्राधिकरण
इंदौर विकास प्राधिकरण (आईडीए), इंदौर के महानगरीय क्षेत्र की नगरीय नियोजन सेवा की एजेन्सी है। यह मध्य प्रदेश के शहर और ग्रामीण योजना अधिनियम,1973 के अन्तर्गत १९७३ मे स्थापित किया गया था। इसका मुख्यालय  7, रेस कोर्स रोड, इन्दौर है।
प्राधिकरण को बारह विभागों में बांटा गया है
कमला नेहरु प्राणी संग्रहालय
कमला नेहरू प्राणी संग्रहालय या इंदौर चिड़ियाघर नवलखा, इंदौर में स्थित एक प्राणी उद्यान है जो कि पूरी तरह से इंदौर नगर पालिका निगम के स्वामित्व वाली है। यह मध्य प्रदेश राज का सबसे बड़ा प्राणी उद्यान एवम् एक सबसे पुराना प्राणी उद्यानों मे से एक है। यह 4000 वर्ग मीटर के क्षेत्र में फैला हुआ है।
कमला नेहरू प्राणी संग्रहालय भारत के कुल 180 मान्यता प्राप्त चिड़ियाघरों में से एक है। चिड़ियाघर मे दुनिया के विभिन्न भागों से विभिन्न प्रकार के जानवरों और पक्षियों जो लाया गया है। चिड़ियाघर के प्रयास करने के लिए नस्ल सफेद बाघ, रॉयल बंगाल टाइगर, हिमालयन भालू और सफेद मोर सफल किया गया है। इंदौर चिड़ियाघर  प्रजनन, संरक्षण और प्रदर्शनी के जानवरों, पौधों और उनके निवास के लिये एक केन्द्र है।
1974 में इंदौर चिड़ियाघर को नवलखा क्षेत्र में स्थापित किया गया था  केवल 17 एकड़  की भूमि पर।
बाद में, वर्ष 1999 में आसपास के कैदीबाग की 32 एकड़ भूमि  "का अधिग्रहण"  से तो वर्तमान रूप 51 एकड़ जमीन के साथ धारण किया ।  यह से हरियाली भरा है, जहां विभिन्न किस्म के पेड़ और अन्य पौधों देता है प्राकृतिक लग रहा है जंगल के जंगली जानवरों.
खान नदी (भारत)
खान नदी जो की अब कान नदी के रूप में जानी जाती है, भारतीय राज्य मध्य प्रदेश की वाणिज्यिक राजधानी इंदौर में बहती है। इसमे मीठे व साफ पानी शामिल नहीं है लेकिन इसके बजाय प्रदूषित पानी है। यही कारण है की यह एक नाले मे तब्दील हो गया है। बहुत समय  से सीवेज के कारण प्रदूषण है।
पिछले कुछ वर्षों से इसे पुनर्जीवित करने के प्रयास कर रहे हैं किया जा रहा परियोजनाओं  माध्यम से .
यूटीसी−०४:००
यूटीसी−04:00 ग्रीनविच मानक समय से चार घंटे पीछे का एक समय मंडल है जो यूटीसी से चार घंटे घटाने पर आता है। जब यूटीसी पर दिन के बारह बज रहे होते हैं तो यहाँ सुबह के आठ बज रहे होते हैं। इसे निम्न जगहों पर इस्तेमाल किया जाता है।
उत्तरी गोलार्द्ध की सर्दियों मेंपूरे साल मानक समय के रूप में निम्न जगहों पर।दक्षिणी गोलार्ध की सर्दियाँ
यूटीसी−०२:००
यूटीसी−02:00 यूटीसी से दो घंटे पीछे का एक समय मंडल है। यह यूटीसी से २ घटाने पर आता है। यानि जब ग्रीनविच, लंडन में दिन के १२ बज रहे होते हैं तो यहाँ पर सुबह के १० बज रहे होते हैं।
उत्तरी गोलार्द्ध की गर्मियों में
दक्षिणी गोलार्द्ध की गर्मियों में
नवलखा
नवलखा, मध्य प्रदेश के इंदौर शहर के भीतर एक आवासीय इलाका है। कहा जाता है की इस क्षेत्र का नाम ऐसा इसलिये हैं क्योंकि एक समय में यहाँ नौ लाख पेड हुआ करते थे।
यहाँ कई होटल और रेस्त्रा है।  विभिन्न आवास टावरों जैसे की विराट टावरों का निर्माण हो रहा है।  बहुत कुछ निर्माण कार्य के लिए कई मल्टी-स्टोरी इमारत निर्माणाधीन है।
यहा एक छोटा सब्जी बज़ार, साड़ी की दुकान, किराना व दैनिक जरूरतों की दुकानें व ब्रांडेड कपड़े और लक्जरी आइटम की दुकाने है। हर गुरुवार, एक साप्ताहिक सब्जियो, फल और मछली का बज़ार का आयोजन किया जाता है। यह स्थानीय स्तर पर गुरुवारिया हाट के रूप में जाना जाता है।
नवलखा ए. बी. रोड (NH-3) पर स्थित है।
ऑटोरिक्शा, मेट्रो, टैक्सी, सिटी बस, टाटा मैजिक और विभिन्न निजी टैक्सियों के रूप में इस तरह के उबेर, मेरु कैब्स, टेक्सीफॉरस्योर और ओला व्यापक रूप से उपलब्ध हैं।  कई सिटी बस मार्गों  क्षेत्र को सेवा देते हैं।
जो बस मार्गों नवलखा के माध्यम से गुजर रहे है वे है :- नवलखा में एक अंतर-राज्य बस टर्मिनस भी स्थित है जहाँ से जयपुर, अहमदाबाद, नागपुर, पुणे, शिरडी, झांसी, ग्वालियर, भोपाल, जबलपुर, सागर, खुरई आदि के लिए बस सेवा उपलब्ध रहती है।  इंदौर के साथ मार्गों को जोड़ने ज्यादातर के लिए स्थानों में दक्षिणी, दक्षिण-पूर्वी और दक्षिण-पश्चिमी मध्य प्रदेश और यहां तक कि अन्य राज्यों में एक ही दिशा पर रोडवेज नीचे दिए गए हैं ;
ममता शर्मा
ममता शर्मा हिंदी फिल्मों की एक प्रसिद्ध गायिका है। उनके गाने बॉलीवुड में काफी हिट हुए हैं। उन्होंने "मुन्नी बदनाम हुई", "फेविकोल से", "टिंकू जिया", "अनारकली डिस्को चली" जैसे कई गानों को आवाज़ दी है। और इन्होने 2019 की आगामी फिल्म दबंग 3 के "मुन्ना बदनाम" हुआ गाना भी गाया इनकी आवाज बहुत ही अच्छी है |
लखनपहाड़ी
लखनपहाड़ी (Lakhanpahari) भारत के झारखंड राज्य के गोड्डा ज़िले में स्थित एक गाँव है। राष्ट्रीय राजमार्ग 133 इस गाँव के पास से होकर गुज़रता है। 2011 में लखनपहाड़ी की जनसँख्या 1,427 थी, यहाँ की प्रचलित भाषा अंगिका है. लखनपहाड़ी एक पंचायत है. यहाँ की साक्षरता दर 78% है और यहाँ मैथिल ब्राह्मण की संख्या सर्वाधिक है.
लखनपहाड़ी गाँव पथरगामा प्रखंड में स्थित है। यहाँ के लोग अंगिका एवं हिन्दी बोलते है। यहाँ पर ब्राह्मण की जनसंख्या अधिक है।
लखनपहाड़ी गाँव में 0-6 आयु वर्ग के बच्चों की जनसंख्या 227 है जो गाँव की कुल जनसंख्या का 15.91% है। लखनपहाड़ी गाँव का औसत लिंग अनुपात 900 है जो झारखंड राज्य के औसत 948 से कम है। जनगणना के अनुसार लखनपहाड़ी के लिए बाल लिंग अनुपात 1027 है, जो झारखंड के औसत 948 से अधिक है।
झारखंड की तुलना में लखनपहाड़ी गांव में साक्षरता दर अधिक है। 2011 में, झारखंड के 66.41% की तुलना में लखनपहाड़ी गांव की साक्षरता दर 78.17% थी। लखनपहाड़ी में पुरुष साक्षरता दर 86.70% है जबकि महिला साक्षरता दर 68.45% है।
भारत के संविधान और पंचायती राज अधिनियम के अनुसार, लखनपहाड़ी गाँव का प्रशासन सरपंच (गाँव के मुखिया) द्वारा किया जाता है, जो गाँव का प्रतिनिधि होता है।
लखनपहाड़ी गांव में अनुसूचित जाति (एससी) की कुल आबादी का 16.26% है। गांव लखनपहाड़ी में वर्तमान में कोई अनुसूचित जनजाति (एसटी) की आबादी नहीं है।
2011 की जनगणना के अनुसार लखनपहाड़ी गाँव की कुल जनसंख्या में से 556 कार्य गतिविधियों में लगे हुए हैं व 63.31% श्रमिक अपने काम को मुख्य कार्य (रोजगार या 6 महीने से अधिक की कमाई) के रूप में वर्णित करते हैं, जबकि 36.69% 6 महीने से कम समय के लिए आजीविका प्रदान करने वाली सीमांत गतिविधि में शामिल हैं। मुख्य कार्य में लगे 556 श्रमिकों में से 98 कृषक (मालिक या सह-मालिक) हैं, जबकि 129 कृषि श्रमिक हैं।
लखनपहाड़ी गोड्डा के उत्तरपश्चिम में स्थित है। लखनपहाड़ी जहाँ स्थित है वो पहाड़ी क्षेत्र है। पथरगामा यहाँ का सबसे समिप नगर है। इस क्षेत्र में कृषि प्रमुख है और सब्जियों, मकई और गन्ने के साथ चावल और गेहूं यहां उगाई जाने वाली मुख्य फसलें हैं। क्षेत्र में उगाए जाने वाले फल जैसे आम, केला, कटहल, जामुन, अमरुद और बेर हैं। लखनपहाड़ी में कुछ लघु और मध्यम उद्योग भी मौजूद हैं
रानीपुर (3 किमी), सोनारचक (3 किमी), महेशलिट्टी (4 किमी), पिपरा (5 किमी), बोदरा (7 किमी) लखनपहाड़ी के नजदीकी गांव हैं। लखनपहाड़ी उत्तर की ओर पथरगामा ब्लॉक, दक्षिण की ओर गोड्डा जिला मुख्यालय, पश्चिम की ओर धौरैया ब्लॉक, पूर्व की ओर बोरिजोर ब्लॉक से घिरा हुआ है।
लखनपहाड़ी में कई पूजास्थल हैं, जिसमे से यहाँ के शिवालय सबकी दृष्टि अपनी ओर आकर्षित करती है। शिवरात्रि में यहाँ दूर दूर से जुटते और भोले बाबा को जल अर्पित करते हैं। यहाँ कुल 2 तालाब हैं: रसंतार व खंता पोखर। खंता पोखर में बड़े ही धूम धाम से छठ पर्व मनाया जाता है, छठ पर्व के मौके पर खंता पोखर को दुल्हन के जैसा सजाया जाता है। लोग हजारों के तादाद में छठ पर्व मानाने के लिए लखनपहाड़ी की ओर रुख करते हैं।
यहाँ की प्राकृतिक सुंदरता अति मनोरम है। यह क्षेत्र पहाड़ों से घिरा है। यहाँ से निकट माँ योगनी एवं मनोकामना बाबा जैसे पूजास्थल स्थित है। लखनपहाड़ी में गर्म, आर्द्र ग्रीष्मकाल और हल्की सर्दी के साथ आर्द्र आर्द्र अर्ध-कटिबन्धीय जलवायु (कोपेन जलवायु वर्गीकरण Cwa) होती है।
यूटीसी−०४:३०
यूटीसी−04:30 यूटीसी से चार घंटे तीस मिनट पीछे का समय मंडल है। यानि यूटीसी पर अगर दिन के १२ बज रहे होते हैं तो यहाँ सुबह के ०७:३० बज रहे होते हैं। इसका इस्तेमाल सिर्फ़ वेनेज़ुएला, में ९ दिसमबर, 2007 से १ मई २०१६ तक हुआ था। वर्तमान में वेनेज़ुएला का समय मंडल है।
पूरे साल इस समय मंडल का वेनेज़ुएला में उपयोग होता था।
यूटीसी−०३:३०
यूटीसी−03:30 यूटीसी से तीन घंटे तीस मिनट पीछे का समय मंडल है। यानि यूटीसी पर अगर दिन के १२ बज रहे होते हैं तो यहाँ सुबह के ०८:३० बज रहे होते हैं।  इसका उपयोग न्यूफाउंडलैंड और लैब्राडोर में न्यूफाउंडलैंड समय मंडल की तरह किया जाता है।
यूटीसी-००:२५
यूटीसी−00:25:21 यूटीसी से पच्चीस मिनट और २१ सेकेन्ड पीछे का समय मंडल है जो यूटीसी से २५ मिनट और २१ सेकेन्ड घटाने पर आता है।
यूटीसी−00:25:21 को आयरलैण्ड में डबलिन मीन समय की तरह उपयोग किया जाता था।
डबलिन मीन समय की स्थापना स्टैचुएट्स (डेफीनीशन ऑफ़ टाइम) कानून, 1880, के तहत की गई थी। यही कानून ग्रीनविच मानक समय को ब्रिटेन में कानूनी मानक समय की तरह परिभाषित करता है। इस कानून ने पूरे यूनाइटेड किंगडम और आयरलैंड में स्थानीय मानक समय को जो सन १८५८ से चला आ रहा था को बदल दिया था।
१ अक्तूबर १९१६ को सुबह २ बजे से डबलिन मीन समय "टाइम (आयरलैंड) कानून, 1916" ने आयरलैंड में समय ब्रिटेन के बराबर कर दिया।
बेर्नार्दो वेलास्को
बेर्नादो वेलास्को गोंसाल्विस (पुर्तगाली: Bernardo Velasco; निटेरॉय, 30 जनवरी, 1986), ब्राजील के एक अभिनेता और मॉडल है।
बेर्नादो का जन्म रियो डी जनेरियो के महानगरीय क्षेत्र के नगर निटेरॉय में 30 जनवरी 1986 को हुआ था। बेर्नार्दो ने रियो डी जनेरियो के संघीय विश्वविद्यालय से शारीरिक शिक्षा में उपाधि प्राप्त की है। सन 2008 में इन्होनें एक रियलिटी कार्यक्रम अगोरा वाइ (Agora Vai; "अब होगा") में भाग लिया और यहाँ से इन्हें मॉडलिंग और अभिनय के प्रस्ताव मिले।
मोतीउर रहमान निज़ामी
मोतीउर रहमान निज़ामी (31 मार्च 1943 - 11 मई 2016) एक बांग्लादेशी राजनीतिज्ञ, धर्मोपदेशक और बांग्लादेशी जमात-ए-इस्लामी का पूर्व नेता थे। उन्हें 1971 के बांग्लादेश मुक्ति युद्ध के दौरान युद्ध अपराध करने के लिए 11 मई 2016 को फांसी दी गई।
रोड्रिगो दुतेर्ते
रोड्रिगो दुतेर्ते (जन्म 1945) फ़िलीपीन्स का नवनिर्वाचित राष्ट्रपति है।
मलाई
मलाई दूध को गरम करके बनायी जाती है और भारतीय उपमहाद्वीप में भोजन एवं मिठाइयों में उपयोग की जाती है। मलाई बनाने के लिए 'पूर्ण दूध' को लगभग ८० डिग्री सेल्सियस ताप पर लगभग एक घण्टे गरम करके ठ्ण्डा होने के लिए छोड़ दिया जाता है। इस प्रकार दूध की ऊपरी सतह पर हल्का पीलापन लिए हुए वसा (fat) और प्रोटीन की एक परत बन जाती है जिसे 'मलाई' कहते हैं। इसे निकाल लिया जाता है। ऊपरी परत निकालने के बाद यही प्रक्रिया दोहराकर दूध में बची हुई वसा और प्रोटीन को निकाला जा सकता है।
दूध को कुछ समय तक के लिए स्थिर रखा रख दिया जाता है तो वसा गोलीकाएं धीरे-धीरे ऊपर की ओर उठकर दूध के ऊपरी भाग पर एक सतह बना लेती हैं जिसमें वसा को प्रतिशत मात्रा दूध की अपेक्षा काफी अधिक होती है अधिक वसा संयुक्त इस सतह को क्रीम कहते हैं क्रीम में वह सभी अवयव पाए जाते हैं जो दूध में होते हैं परन्तु इस में वसा की मात्रा काफी अधिक और अन्य अवयवों की मात्रा काफी कम होती है।
मलाई से क़ुल्फ़ी, कोफ़्ता, और रस मलाई बना सकते हैं।
जापान मानक समय
जापान मानक समय या जेएसटी ( "Nihon Hyōjunji" या "Chūō Hyōjunji") जापान का मानक समय मंडल है जो यूटीसी से ९ घंटे आगे रहता है। यह यूटीसी समय मंडल के कूट से भी जाना जाता है क्योंकि यूटीसी के समय से ९ घंटे जोड़ने पर जापान का समय मिलता है। यहाँ पर कोई दिवालोक बचत समय नहीं है। दूसरे विश्वयुद्ध के दौरान इसे अक्सर "टोक्यो मानक समय" भी कहा जाता था।  जापान मानक समय कोरिया मानक समय इंडोनेशियाई पूर्वी मानक समय और याकुत्सक समय के समान है।
मीजी काल (1868–1912) से पहले हर क्षेत्रीय नगर का अपना अलग समय मंडल होता था जिसमें दोपहर तभी मानी जाती थी जब सूर्य बिल्कुल उस नगर के उपर होता था। जब नये यातायात संसाधनों जैसे रेलवे का उपयोग शुरु हुआ अलग-अलग समय मंडल समय सारणियों में दुविधाअ और शंका उतपन्न करने लगे। उदाहरण के त्रौर पर टोक्यो और ओसाका में ५ डीग्री का का देशांतर है जिसकी वजह से टोक्यो से चली ट्रेन ओसाका में, टोक्यो के वर्तमान समय से २० मिनट पहले पहुँचती थी। सन् १८८६ में इस समस्या से निपटने के लिये इक्यावनवाँ अध्यादेश पारित किया गया जो कहता है।
इसके अनुसार, जीएमटी से ९ घंटे आगे का बना। उस समय यूटीसी की अवधारणा नहीं थी। संयोगवश ह्योगो प्रीफेक्चर में स्थित अकाशी शहर ठीक १३५° देशांतर पर ही स्थित है जैसा कि अध्यादेश के चौथे बिंदु में कहा गया है। इस कारण से इसे "तोकी नो माची" (समय का नगर) भी कहा जाने लगा। १८९५ ई. में जब ताईवान भी जापानी शासन के अंतर्गत था तब इसका नाम बदलकर कर दिया गया। इसके साथ ही १२०° देशांतर पर एक पश्चिमी मानक समय भी बनाया गया जो जापान के मियाकु द्वीपसमूह और येयामा द्वीपसमूह और ताईवान में इस्तेमाल के लिये था।
दो समय मंडलों की प्रणाली जापान में जनवरी 1896 और सितम्बर 1937 में लागू कि गई थी:
अक्तूबर 1937 से पश्चिमी ओकीनावा और ताईवान में केन्द्रीय मानक समय का भी उपयोग हुआ।
आईएएनए समय मंडल डेटाबेस जापान के लिये एक समयमंडल नामक संचिका में रखता है जो के नाम से है।
दिल्ली का काला बन्दर
दिल्ली का काला बन्दर एक बहुत ही असाधारण उत्पाती प्राणी था जो की सन् 2001 के मध्य में दिल्ली और इसके आस पास के राज्य में रात्रि के समय प्रकट होता था
.मई 2001 के आरम्भ में , रात्रि के समय एक काले रंग का भयानक प्राणी प्रकट होते ही मानव जाती पर हमला कर देता था। इसे देखने वाले इसके बारे में ,इसकी लम्बाई 4 फ़ीट,सारे बदन में काले घने बाल ,चेहरा हेलमेट से ढका हुआ ,धातु के पंजे, लाल आँखे कुछ इस प्रकार वर्णन हैं।
कई लोगों को सूचना दी नोचा जा रहा है, और दो (कुछ रिपोर्टों, तीन) लोगों को भी मृत्यु हो गई जब वे जोर से उछले से इमारतों के सबसे ऊपर या नीचे गिर गया stairwells में एक दहशत की वजह से वे क्या सोचा था हमलावर है। एक बिंदु पर, हताश पुलिस भी जारी कलाकार की छाप चित्र को पकड़ने की कोशिश में प्राणी है।की उपस्थिति बंदर में पुरानी दिल्ली के केंद्र-बिंदु के 2009 बॉलीवुड हिंदी फिल्म "दिल्ली-6" द्वारा निर्देशित Rakeysh ओमप्रकाश मेहराहै। फिल्म में, प्राणी कहा जाता है, में हिन्दी के रूप में ""काला बंदर (बंदर)"" का इस्तेमाल किया जाता है के रूप में एक रूपक का प्रतिनिधित्व करने के लिए है कि बुराई के अंदर रहता है हर आदमी के साथ-साथ भगवान (पुण्य) है। बंदर आदमी वास्तव में कभी नहीं किया गया है टेप पर पकड़ा.
2011 में ग्राफिक उपन्यास Munkeeman द्वारा तेरे बिन लादेन निर्देशक अभिषेक शर्मा, प्राणी व्याख्या की है के रूप में गलत समझा सुपर हीरो, जो का परिणाम है एक विज्ञान प्रयोग गलत हो गया है। पहले संस्करण, Munkeeman Vol 1 chronicled जीव संक्षिप्त उपस्थिति में दिल्ली और दूसरे संस्करण की सुविधा होगी प्राणी में कानपुर के आधार पर, घटनाओं की रिपोर्ट में फरवरी 2002.
बर्नी सैंडर्स
बर्नार्ड "बर्नी" सैंडर्स (जन्म 8 सितंबर, 1941) एक अमेरिकी राजनीतिज्ञ और वरमोंट से जूनियर संयुक्त राज्य सीनेटर हैं। वह राष्ट्रपति के संयुक्त राज्य अमेरिका में 2016 में चुनाव के लिए डेमोक्रेटिक नामांकन के लिए मुख्य प्रत्याशियों में से एक थे परंतु वे हिलेरी क्लिंटन से नामांकन का चुनाव हार गए। 2020 के राष्ट्रपति चुनाव के लिए पुनः डेमोक्रेटिक नामांकन के किए प्रत्याशी हैं।
डेमोक्रेटिक पार्टी के 2015 से एक सदस्य, सैंडर्स अमेरिका में कांग्रेस के इतिहास में सबसे लंबे समय तक सेवारत स्वतंत्र हैं, हालांकि उसकी डेमोक्रेट के साथ काक्सिंग ने उसे समिति कार्य करने के लिए हकदार बनाया और कभी कभी डेमोक्रेटस को बहुमत दिया है। जनवरी 2015 में सैंडर्स सीनेट बजट समिति पर रैंकिंग अल्पसंख्यक सदस्य बन गया, इस से पहले दो साल के लिए सीनेट दिग्गजों के मामलों की समिति के अध्यक्ष के रूप में . सेवा की है। एक स्वयंभू लोकतांत्रिक समाजवादी, सैंडर्स प्रो-श्रम है और अधिक से अधिक आर्थिक समानता का पक्षधर है।
2016 उत्तराखण्ड दावानल
2016 की गर्मियों में उत्तराखण्ड में कई जगह पर जंगलों में आग लगी थी।
भारत में ट्रेड यूनियन आंदोलन
ट्रेड यूनियनों में भारत में पंजीकृत हैं और ट्रेड यूनियन ऐक्ट (1926) के तहत वार्षिक रिटर्नफ़ाइल करती हैं। ट्रेड यूनियनों पर आंकड़े श्रम ब्यूरो, श्रम मंत्रालय, भारत सरकार द्वारा प्रतिवर्ष एकत्र कीये जाते हैं। 2012 में जारी नवीनतम डेटा के अनुसार देश में 16,154 ट्रेड यूनियन थे, जिन की संयुक्त सदस्यता 9.18 लाख (कुल 36 राज्यों में से 15 के भरे रिटर्न के आधार पर) थी। ट्रेड यूनियन आंदोलन भारत में बड़े पैमाने पर राजनीतिक लाइनों पर विभाजित है और स्वतंत्रता से पूर्व का राजनीतिक दलों और यूनियनों के बीच ओवरलैपिंग बातचीत का पैटर्न पर चलता है। इस प्रकार की व्यवस्था का नेट परिणाम बहस का मुद्दा है क्योंकि इसके दोनों फायदे और नुकसान हैं।
1996 एवरेस्ट पर्वत आपदा
1996 एवरेस्ट पर्वत आपदा एवरेस्ट पर्वत पर 10-11 मई 1996 को हुई घटनाओं को कहा जाता है, जिनमें 8 लोग मारे गए थे। इस वर्ष कुल 12 लोग मारे गए थे, जिसके कारण ये 2016 एवरेस्ट पर्वत हिमस्खलन से पहले तक एवरेस्ट पर सबसे प्राणघातक दिन और वर्ष था।
2015 की फीचर फिल्म "एवरेस्ट" इस आपदा पर आधारित थी।
इरा सिंघल
इरा सिंघल भारतीय सिविल सेवा में कार्यरत हैं। वह संघ लोक सेवा आयोग द्वारा वर्ष 2014 में आयोजित सिविल सेवा परीक्षा में प्रथम स्थान प्राप्त कर चुकी हैं। सिंघल चौथी बार में ये कामियाबी प्राप्त कर सकी हैं और वह पहली अपाहिज महिला हैं जिन्होंने सर्वजनिक श्रेणी में ऊँचा स्थान पाया है।
इरा सिंघल का जन्म मेरठ में हुआ था। उनके माता पिता का नाम राजेन्द्र सिंघल और अनिता सिंघल है। वह मेरठ के सोफ़िया गर्ल्ज़ स्कूल और दिल्ली के लॉरेटो कॉन्वेन्ट स्कूल में प्रथम स्थान पर रही। इरा स्कोलियोसिस से जूज रही है जिसके कारण रीढ़ की हड्डी प्रभावित है और उससे बाज़ुओं की गति ठीक नहीं होती। इसके बावजूद इरा ने अपनी स्कूली शिक्षा आर्मी पब्लिक स्कूल, धौलाकुआँ, दिल्ली से सम्पन्न की। इसके पश्चात नेताजी सुभाष प्रौद्योगिकी संस्थान से उसने कम्प्यूटर इंजीनियरिंग की डिग्री प्राप्त की और फ़ॅकल्टी ऑफ़ मैनेजमेन्ट स्टडीज़, दिल्ली विश्‍वविद्यालय से एम० बी० ए० किया।
2010 में भारतीय राजस्व सेवा (आई आर एस) की परीक्षा में सफल होने के पश्चात भी अधिकारियों ने उसकी किसी वस्तु को "ढकेलने, खेंचने या उठाने की अयोग्यता" का हवाला देते हुए उसे पद देने से मना कर दिया था। इसके पीछे इरा की स्कोलियोसिस की समस्या थी। उसने केंद्रीय प्रशासनिक न्यायाधिकरण के समक्ष अपना मामला रखा जिसके परिणाम स्वरूप चार साल बाद इरा के पक्ष में निर्णय दिया गया था। इरा एक वर्ष तक स्पैनिश भाषा पढ़ाती रही हैं। उसे कैडबरी डेयरी मिल्क कम्पनी में एक प्रबंधक पद का दायित्व भी दिया गया था। इसके अलावा इरा कोका कोला कम्पनी में विपनन प्रशिक्षणार्थी के रूप में भी काम कर चुकी हैं। वर्तमान रूप से इरा भारतीय राजस्व सेवा के उत्पाद एवं सीमा शुल्क विभाग में सहायक आयुक्त का पद संभाल रही हैं।
चाचअंग्साओ प्रान्त
चाचअंग्साओ थाईलैण्ड का एक प्रान्त है। यह पूर्वी थाईलैण्ड क्षेत्र में आता है और इसके दक्षिणपश्चिम में प्रान्त का थाईलैण्ड की खाड़ी पर एक छोटा तट है।
चोनबुरी प्रान्त
चोनबुरी थाईलैण्ड का एक प्रान्त है। यह पूर्वी थाईलैण्ड क्षेत्र में आता है और इसके पश्चिम में प्रान्त का थाईलैण्ड की खाड़ी पर एक बड़ा तट है। यह थाईलैण्ड के सबसे प्रमुख पर्यटक क्षेत्रों में से एक है और पट्टाया तट का प्रसिद्ध सैलानी स्थल इसी प्रान्त में है। इस कारणवश प्रान्त में बहुत ग़ैर-थाई लोग भी अस्थाई रूप से निवास करते हैं। आसान यातायात के लिये यह थाईलैण्ड का इकलौता प्रान्त है जो राष्ट्रीय राजधानी बैंकॉक से आठ लेनों वाले राजमार्ग से जुड़ा हुआ है।
"चोनबुरी" दो संस्कृत शब्दों का थाई भाषा रूप है: "जल" और "पुरी", अर्थात "चोनबुरी" का अर्थ "जलपुरी" या "पानी की नगरी" है।"
प्रयुक्ति
प्रयुक्ति भारत का एक हिन्दी दैनिक समाचार पत्र है। यह भारत के दिल्ली, हरियाणा आदि राज्यों के विभिन्न नगरों से प्रकाशित होता है। सच सोच समाधान प्रयुक्ति की टैगलाइन है।
यह समाचार पत्र उत्तर और दक्षिण भारत में प्रकाशित होता है। प्रयुक्ति के 2 संस्करणों दिल्ली में, हैदराबाद में 1 संस्करण, उत्तर प्रदेश में 3 संस्करण, हरियाणा में 2 संस्करण, तेलंगाना में 10 संस्करण है।
भीकनपुर कुलवाड़ा, बिलारी (मुरादाबाद)
भारतीय जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।
राज्य कोड :09 जिला कोड :135 तहसील कोड : 00720
फतेहपुर नाथा, बिलारी (मुरादाबाद)
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।  सम्बंधित जनगणना कोड:  राज्य कोड :09 जिला कोड :135 तहसील कोड : 00720
फतेहपुर सलावतनगर, बिलारी (मुरादाबाद)
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।  सम्बंधित जनगणना कोड:  राज्य कोड :09 जिला कोड :135 तहसील कोड : 00720
गड़ीपुर, बिलारी (मुरादाबाद)
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।  सम्बंधित जनगणना कोड:  राज्य कोड :09 जिला कोड :135 तहसील कोड : 00720
गाजूपुर, बिलारी (मुरादाबाद)
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।  सम्बंधित जनगणना कोड:  राज्य कोड :09 जिला कोड :135 तहसील कोड : 00720